Dawn t'hawn taħt huma l-frott t'esperiment ċkejken. Qbadt ftit poeżiji mis-sillabu l-ġdid tal-letteratura Maltija għall-eżami taċ-ĊES li jinsabu fil-ktieb Bejn Ħaltejn (aktarx das-sillabu sa xi għaxar snin oħra nibqgħu nsejħulu "ġdid"; din sieħeb id- Deċiżjonijiet 1 ) u xi kliem ewlieni ppreżentajtu kif qed taraw. Araw jirnexxilkomx taqtgħu liema huma. Jekk jirnexxielkom, m'għandi xejn għalikom; lanqas lasta ta' xkupa jew xkupa bla lasta. Imma jekk taslu għalihom, tal-anqas, ibdew serrħu ftit moħħkom li m'intomx parti mill-poplu li jħossu patrijott tant li jaf biss b'poeżija waħda, l- Innu Malti . PS. Dawn t'hawn taħt huma l-ismijiet tal-poeżiji u l-poeti. Imrobbija f'raħal li fis-seklu 21 għad għandu x-xjuħ miġburin qaqoċċa fuq iz-zuntier u l-bejjiegħa jgħajtu f'nofs tat-triq. Pass 'il bogħod mill-pjazza, ir-raħal bħal donnu jinbidel, jieħu xejra oħra. Ix-xiħ bil-qmis iċċangjata u wiċċu mimli tikmix jinbidel f'salesman b'xagħru ġġeljat. Fil-qalba ta' dan kollu- jien prodott taż-żewġ estremi. Nofs ras, kultant. Kultant ras sħiħa. Kaxxa ġenn. Nofs kaxxa ġenn. In-nofs l-ieħor, mimli kuluri. Sploduti. Bla nifs. Jew bi ftit. Basta jservini biex nasal sat-tmiem. Ħajti mimlija daqs bajda. Anzi aktar. Ħafna aktar minn bajda. Għax dik nofsha kolesterol u n-nofs l-ieħor bla togħma. U ġejja mill-annimali. U jien ftit iktar minn veġetarjana. Spazjata...il-kelma fuq fommi. Kultant tiżloqli bla ma naf u kultant insibni naħseb u naħseb u naħseb biex insibha. Persuna tal-mija fil-mija. Kultant, kważi. Jew sew jew xejn. Mix-xejn, noħloq. Quddiem il-ħolqien, nixxejjen.
fi ftit kliem